Братя Грим
Неблагодарният син

Превод от немски: Димитър Стоевски, —

chitanka.info

Веднъж един мъж и една жена седнали на трапезата да ядат печена кокошка. Мъжът видял, че идва баща му и набързо скрил кокошката под масата. Не искал да даде нито парченце от нея.

Старецът влязъл, седнал на трапезата, вкусил едва от яденето и си отишъл. Тогава синът му извадил кокошката, ала в същия миг тя се превърнала в жаба. Жабата скочила на главата му и повече не слязла оттам. Когато той се опитвал да я свали, тя започвала да гледа така страшно, че никой не смеел да я докосне.

Неблагодарният син трябвало всеки ден да храни жабата, иначе тя щяла да му изяде лицето. И понеже не можал да намери покой, той се скитал по света до края на живота си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.